
REFERAT DE APROBARE
privind apartenența la domeniul public al Municipiului Drobeta-Turnu Severin a imobilului-teren în suprafață de 893 mp, situat în Drobeta-Turnu Severin, reprezentând strada Antenei, precum și a imobilului-teren în suprafață de 1.583 mp, situat în Drobeta-Turnu Severin, reprezentând strada Vărănic

                Având în vedere :
1. faptul că de la data înscrierii inventarului bunurilor care aparțin domeniului public al Municipiului Drobeta-Turnu Severin, conform H.G.963/2002, s-au înregistrat mai multe modificări;
1. dispozițiile art.289 alin.(2),(4) din O.U.G nr.57/05.07.2019 privind Codul administrativ, conform cărora Inventarul bunurilor care alcătuiesc domeniul public al unităţii administrativ-teritoriale se întocmeşte şi se actualizează de către o comisie special constituită, condusă de autoritatea executivă ori de o altă persoană împuternicită să exercite atribuţiile respective, după caz. Comisia prevăzută are obligaţia să actualizeze inventarul bunurilor care alcătuiesc domeniul public al unităţii administrativ-teritoriale în termen de cel mult 90 de zile de la modificarea regimului juridic al bunurilor respective;
1. dispozițiile art.289 alin.(5) din O.U.G nr. 57/05.07.2019 conform cărora Inventarul bunurilor care alcătuiesc domeniul public se atestă prin hotărâre a autorităţii deliberative a fiecărei unităţi administrativ-teritoriale;	

în discuție fiind vorba de imobilul-teren în suprafață de 893 mp, situat în Drobeta-Turnu Severin, reprezentând strada Antenei, conform Planului topografic întocmit în coordonate Stereografice 1970 de către BĂRBULESCU ELENA-LARISA PFA din 11.11.2024, precum și imobilul-teren în suprafață de 1.583 mp, situat în Drobeta-Turnu Severin, reprezentând strada Vărănic, conform Planului topografic întocmit în coordonate Stereografice 1970 de către BEL CAD EXPERT SRL din 21.01.2025, terenuri care nu sunt incluse în domeniul public sau în domeniul privat al Municipiului Drobeta-Turnu Severin, neexistând un titlu de proprietate cu privire la acestea, propun adoptarea unei hotărâri de consiliu local privind apartenența la domeniul public al Municipiului Drobeta-Turnu Severin a imobilului-teren în suprafață de 893 mp, situat în Drobeta-Turnu Severin, reprezentând strada Antenei, precum și a imobilului-teren în suprafață de 1.583 mp, situat în Drobeta-Turnu Severin, reprezentând strada Vărănic, precum și declararea acestuia de utilitate publică.







INIȚIATOR,
PRIMAR
MARIUS VASILE SCRECIU

